AIŠKINAMASIS RAŠTAS

Dėl pavedimo savivaldybės kontrolieriui parengti išvadą

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatyme numatyta, kad savivaldybės taryba, turėdama savivaldybės kontrolieriaus (Kontrolės ir audito tarnybos) išvadą, gali primti sprendimus dėl paskolų ėmimo, kai šios paskolos bus naudojamos investicijų projektams finansuoti, pagal LR Vyriausybės nustatytą tvarką, laikantis įstatymu nustatytų skolinimosi limitų.

2018 m. valstybės biudžeto ir savivaldybių biudžetų finansinių rodiklių patvirtinimo įstatyme (toliau – įstatymas) yra nustatyti savivaldybių skolinimosi limitai:

1. 2018 metais savivaldybės skola negali viršyti 60 procentų įstatyme nurodytų prognozuojamų savivaldybės biudžeto pajamų;

2. Metinė grynojo skolinimosi suma negali būti teigiamas dydis.

2018 METŲ SAVIVALDYBĖS SKOLINIMOSI LIMITAI

tūkst. eurų

|  |  |  |  |
| --- | --- | --- | --- |
| Eil. Nr. | Rodikliai | 2018 m. | |
| 1. | 2018 m. savivaldybės biudžeto prognozuojamos pajamos | 10093 | |
| 2. | 2018 metų finansinių rodiklių patvirtinimo įstatymo 13 straipsnyje nustatyti savivaldybių skolinimosi ir skolos limitai: | Limitas | Faktiškai  2017-12-31 |
| 2.1. | savivaldybės skola negali viršyti 60 proc. prognozuojamų savivaldybės biudžeto pajamų | 6055,8 | 3028,3 |
| 2.2. | savivaldybės metinio grynojo skolinimosi suma negali būti teigiamas dydis |  | -21,4 |

Savivaldybės grąžinama paskolų suma 2018 m. yra 471,4 tūkst. Eur. Planuojama pasiskolinti 450 tūkst. Eur. Savivaldybės metinio grynojo skolinimosi suma apskaičiuojama kaip einamaisiais biudžetiniais metais skolinantis prisiimtų ir per metus įvykdytų įsipareigojimų skirtumas. Savivaldybės planuojama 2018 m. metinio grynojo skolinimosi suma nebus teigiamas dydis (450-471,4 = -21,4 tūkst. eurų).

Savivaldybė paėmusi 450,0 tūkstančių eurų dydžio paskolą, planuoja 235,7 tūkstančio eurų panaudoti ankstesniais metais paimtoms paskoloms grąžinti ir 214,3 tūkstančio eurų investiciniams projektams, finansuojamiems iš Europos Sąjungos struktūrinių fondų, kitos tarptautinės paramos, Valstybės investicijų programos ir kitiems investiciniams projektams finansuoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos biudžeto sandaros įstatymas;

Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės administracija gavusi teigiamą savivaldybės kontrolieriaus išvadą, galės rengti savivaldybės tarybos sprendimo projektą dėl paskolos ėmimo ir pasiruošti investicinių projektų įgyvendinimui.

**4. Priemonės sprendimui įgyvendinti**

Kredito tiekėjo parinkimas apklausos būdu, netaikant LR viešųjų pirkimų įstatymo nuostatų.

**5. Lėšų poreikis ir jų šaltiniai ( prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Savivaldybės kontrolierius. Išvadą parengti iki 2018 m. liepos 13 d.